ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1552/96 υποβολή: Wolfgang Kreissl-Dφrfler (V) προς την Επιτροπή (17 Iουνίου 1996)

Θέμα: Κόστος της αποθήκευσης του βοδινού κρέατος

Σε τί ύψος ανήλθαν οι ενισχύσεις για τη μεταποίηση βοδινού κρέατος από το 1990 έως το 1995 ανά έτος και ανά κράτος μέλος; Για ποιές μορφές μεταποίησης (π.χ. ζωοτροφές, κονσέρβες, κλπ.) χορηγήθηκαν ενισχύσεις; Σε ποιό βαθμό συμμετείχαν οι παραγωγοί βοδινού κρέατος στην καταβολή των ενισχύσεων;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1550/96, E-1551/96, E-1552/96 και E-1553/96 (12 Ιουλίου 1996)

Η Επιτροπή διαβιβάζει κατευθείαν στο αξιότιμο μέλος του Κοινοβουλίου και στη Γενική Γραμματεία του Κοινοβουλίου τα στοχεία που ζητήθηκαν. Εκείνα που αφορούν τις γραπτές ερωτήσεις Ε-1550/96, Ε-1551/96 και Ε-1553/96 προέρχονται από τη δημοσιονομική έκθεση του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα εγγυήσεων, που υποβάλλεται κάθε έτος στη δημοσιονομική αρχή.

Οσον αφορά την απάντηση στη γραπτή ερώτηση Ε-1552/96, θα πρέπει απλώς να επισημανθεί ότι η κοινή οργάνωση αγοράς του βοείου κρέατος δεν περιλαμβάνει χρηματοδότηση του τύπου «ενίσχυση στη μεταποίηση».
ΓΡΑΠΤΗ ΕΡΩΤΗΣΗ E-2288/96 υποβολή: Gianfranco Dell'Alba (ARE) προς την Επιτροπή (27 Αυγούστου 1996)

Θέμα: Αυτοκινητόδρομος στα Λευκά Όρη και σεβασμός των διατάξεων σχετικά με την εκτίμηση των περιβαλλοντικών επιπτώσεων

Λαμβάνοντας υπόψη ότι η Εταιρία «Autostrade del Monte Bianco» πρόκειται να αρχίσει την κατασκευή του τμήματος του αυτοκινητοδρόμου MORGEX-COURMAYEUR χωρίς να έχει προηγηθεί καμμία προληπτική εκτίμηση των περιβαλλοντικών επιπτώσεων όπως προβλέπεται από την οδηγία ΕΟΚ αριθ. 85/337 ((ΕΕ L 175 της 05.07.1985, σελ. 40. )) 7

Λαμβάνοντας υπόψη ότι εκκρεμμεί ενώπιον της Επιτροπής των Ευρωπαϊκών Κοινοτήτων προσφυγή της Ενώσεως Προστασίας των Καταναλωτών «CODACONS» με την οποία ζητείται να εκκινήσει η Επιτροπή τη διαδικασία επί παραβάσει κατά της Ιταλίας για παραβίαση του Άρθρου 177 της Συνθήκης διότι το εν λόγω κράτος δεν εφάρμοσε τις διατάξεις της οδηγίας αριθ. 85/337 ούτε και για το τμήμα του αυτοκινητόδρομου SARRΕ-ΜΟRGΕΧ 7

Λαμβάνοντας υπόψη ότι, σε ό,τι αφορά το εν λόγω έργο, δεν φαίνεται να υπάρχει από την άλλη πλευρά η ίδια βούληση να ευνοηθούν πέραν κάθε μέτρου οι οδικές μεταφορές εις βάρος άλλων μεταφορικών μέσων που ρυπαίνουν λιγότερο το περιβάλλον 7

Ερωτάται η Επιτροπή εάν προτίθεται να εκκινήσει τη διαδικασία επί παραβάσει κατά του Ιταλικού κράτους για παραβίαση του Άρθρου 177 της Συνθήκης σε ό,τι αφορά την κατασκευή του αυτοκινητόδρομου στα Λευκά Όρη;

Απάντηση της κας Bjerregaard εξ ονόματος της Επιτροπής (1 Οκτωβρίου 1996)

Η Επιτροπή δε γνωρίζει τα γεγονότα που αναφέρει το Αξιότιμο Μέλος του Κοινοβουλίου. Διεξάγει έρευνα στο εν λόγω κράτος μέλος και δε θα παραλείψει να γνωστοποιήσει στο Αξιότιμο Μέλος του Κοινοβουλίου το αποτέλεσμα της έρευνας αυτής.
ΓΡΑΠΤΗ ΕΡΩΤΗΣΗ P-1493/96 υποβολή: Jaak Vandemeulebroucke (ARE) προς το (31 Μαΐου 1996)

Θέμα: Διαδικασία προσλήψεως

Πληροφορούμαι ότι για την πρόσληψη προσωπικού το Συμβούλιο λαμβάνει όλο και περισσότερο υπόψη την εθνικότητα του υποψηφίου. Φημολογείται μάλιστα ότι το κριτήριο αυτό ισχύει και όσον αφορά τα αποτελέσματα διαγωνισμού.

Μπορεί το Συμβούλιο να επιβεβαιώσει τα ανωτέρω; Εάν ναι, δεν κρίνει το Συμβούλιο ότι ενεργεί κατά παράβαση της διάταξης που απαγορεύει τις διακρίσεις λόγω εθνικότητος; Μπορεί να ανακοινώσει το Συμβούλιο πόσες νομικές διαδικασίες έχουν ήδη κινηθεί σχετικά με το θέμα αυτό και σε πόσες περιπτώσεις έχει ληφθεί καταδικαστική για το Συμβούλιο απόφαση;

Απάντηση (14 Οκτωβρίου 1996)

1. Το άρθρο 27 του Κανονισμού Υπηρεσιακής Κατάστασης των Υπαλλήλων των Ευρωπαϊκών Κοινοτήτων ορίζει, μεταξύ άλλων, τα εξής:

- οι υπάλληλοι επιλέγονται με την ευρύτερη δυνατή γεωγραφική βάση μεταξύ των υπηκόων των κρατών μελών των Κοινοτήτων,

- καμία θέση δεν προορίζεται αποκλειστικά για τους υπηκόους ορισμένου κράτους μέλους.

Το Συμβούλιο οργανώνει τους γενικούς διαγωνισμούς του σύμφωνα με τις διατάξεις του Κανονισμού Υπηρεσιακής Κατάστασης και τη νομολογία του Δικαστηρίου.

Συνεπώς, το Συμβούλιο απορρίπτει διαρήδην τον ισχυρισμό του αξιότιμου κ. βουλευτή ότι, κατά τις διαδικασίες προσλήψεων, λαμβάνεται όλο και περισσότερο υπόψη η ιθαγένεια του υποψηφίου, ή ότι η ιθαγένεια υπερισχύει των αποτελεσμάτων των εξετάσεων.

2. Το Συμβούλιο δεν τηρεί αρχεία δικαστικών υποθέσεων που αφορούν θέματα προσωπικού. Ωστόσο, το Συμβούλιο θα ερευνήσει τις υποθέσεις προσωπικού κατά του Συμβουλίου στις οποίες είχε προβληθεί η άσκηση διακρίσεων λόγω ιθαγένειας και θα κοινοποιήσει τα σχετικά αποτελέσματα στον αξιότιμο κ. βουλευτή.

Τέλος, το Συμβούλιο αποφάσισε να δημοσιεύει τα αποτελέσματα των διαγωνισμών για πρόσληψη προσωπικού του Συμβουλίου. Οι επιτυχόντες υποψήφιοι των διαγωνισμών του Συμβουλίου κατατάσονται στον κατάλογο βάσει των προσόντων τους.
ΓΡΑΠΤΗ ΕΡΩΤΗΣΗ E-0556/96 υποβολή: Gianni Tamino (V) προς την Επιτροπή (11 Μαρτίου 1996)

Θέμα: Παράνομη εισαγωγή στην Ιταλία σκύλων σκυλομαχίας για παράνομα στοιχήματα

Τα αστυνομικά τμήματα της Αστυνομίας της Τεργέστης και του Ούντινε πραγματοποιούν έρευνες σχετικά με σκυλομαχίες που διοργανώνονται στις αντίστοιχες επαρχίες τους για στοιχήματα κατά παράβαση των ιταλικών νόμων. Μεταξύ των σκύλων που εμπλέκονται στα στοιχήματα αυτά, που φθάνουν ακόμα και σε ύψος 5 εκατομμυρίων λιρετών, υπάρχουν ορισμένοι που προέρχονται από τη Σλοβενία και Κροατία.

Είναι η Επιτροπή ενήμερη των ανωτέρω;

Προτίθεται η Επιτροπή να παρέμβη στις ιταλικές αρχές ώστε να παύσει η εισαγωγή από τρίτες χώρες, έστω και προσωρινή, σκύλων ράτσας rottwailer, pittbull και άλλων που χρησιμοποιούνται συνήθως από οργανώσεις κακοποιών για σκυλομαχίες;

Ποια μέτρα μπορεί να λάβει η Κοινοτική Κτηνιατρική Επιθεώρηση;

Απάντηση του κ.Fischler εξ ονόματος της Επιτροπής (1η Απριλίου 1996)

Η Επιτροπή δεν έχει γνώση αστυνομικών ερευνών σχετικά με αγώνες σκύλων που οργανωνόνται στην Ιταλία για παράνομα στοιχήματα. Τα θέματα που αφορούν, εν γένει, τις συνθήκες διαβίωσης των σκύλων, σε αντίθεση με ότι αφορά τις συνθήκες διαβίωσής τους κατά τη διάρκεια μεταφορών, εξακολουθούν να υπάγονται στην ευθύνη των κρατών μελών.

Η Επιτροπή εκφράζει την βαθύτατη αποδοκιμασία της όσον αφορά οποιαδήποτε μορφή απάνθρωπης συμπεριφοράς προς ζώα και, ιδίως, όσον αφορά τη διοργάνωση αγώνων σκύλων. Ωστόσο, η Επιτροπή δεν σκοπεύει να υποβάλει προτάσεις για να απαγορευθεί η εισαγωγή οποιασδήποτε συγκεκριμένης ράτσας σκύλων.

Το μόνο που δύναται να πράξει η Επιτροπή επί του θέματος, είναι να επαναλάβει την προγενέστερη έκκληση που είχε απευθύνει στα κράτη μέλη για να εξαλειφθούν αυτές οι λυπηρές πρακτικές (βλέπε απάντηση της Επιτροπής στην γραπτή ερώτηση αριθ. 2995/92 ((ΕΕ C 86, 26.3.1993 )) της κας Muscardini).
ΓΡΑΠΤΗ ΕΡΩΤΗΣΗ P-1804/96 υποβολή: Edouard des Places (EDN) προς την Επιτροπή (26 Iουνίου 1996)

Θέμα: Κρατικές ενισχύσεις υπέρ της υποδηματοποιΐας στην Ιταλία

Η Ιταλία είχε κοινοποιήσει κάποια στιγμή στην Ευρωπαϊκή Επιτροπή ένα σχέδιο «περί των ενισχύσεων που η Ιταλία προτίθεται να χορηγήσει στην υποδηματοποιΐα». Το κείμενο αυτό αποτέλεσε αντικείμενο δημοσίευσης στην ΕΕ C 271 της 17.10.1995. Πρόκειται στην πράξη για ένα σχέδιο χορήγησης ενισχύσεων στους τομείς που αντιμετωπίζουν κρίση και τα μέτρα εφαρμογής του πρέπει να αποτελέσουν αντικείμενο συμφωνίας μεταξύ των εργοδοτικών και των συνδικαλιστικών οργανώσεων. Μέχρι στιγμής, μόνο οι οργανώσεις του τομέα της υποδηματοποιΐας μπόρεσαν να επιτύχουν συμφωνία.

1. Ακολουθεί το δρόμο του το σχέδιο αυτό; Αν ναι, σε ποια φάση βρίσκεται;

2. Δεν πιστεύετε ότι αυτού του είδους οι ενισχύσεις είναι αντίθετες προς την αρχή του θεμιτού ανταγωνισμού εντός της ενιαίας αγοράς;

3. Στις περιφέρειες αυτές, οι επιχειρήσεις του κλάδου της υποδηματοποιΐας, όπως και των άλλων κλάδων, ήδη λαμβάνουν υποστήριξη μέσω των διαρθρωτικών ταμείων. Δεν πιστεύετε ότι η πρόσθετη χορήγηση ειδικών ενισχύσεων όπως οι ανωτέρω αποδιοργανώνει τον ανταγωνισμό και πλήττει το ενδοκοινοτικό εμπόριο με το να υπερβαίνει το επίπεδο των ελαχίστων επιτρεπόμενων ορίων;

Απάντηση του κ. Van Miert εξ ονόματος της Επιτροής (10 Ιουλίου 1996)

1. Το είδος της ενίσχυσης στο οποίο αναφέρεται το αξιότιμο μέλος του Κοινοβουλίου είναι αντίθετο προς την αρχή του ισότιμου ανταγωνισμού εντός της ενιαίας αγοράς. Για το λόγο αυτό, η Επιτροπή εξέδωσε, στις 30 Απριλίου 1996, τελική αρνητική απόφαση σχετικά με τις προβλεπόμενες από τις ιταλικές αρχές ενισχύσεις στο πλαίσιο έκτακτης παρέμβασης στήριξης της παραγωγής και της απασχόλησης στον τομέα της υποδηματοποιΐας.

2. Η Επιτροπή θεώρησε πράγματι ότι οι εν λόγω ενισχύσεις είναι τομεακού χαρακτήρα και ότι αφορούν τομέα στον οποίο η ιταλική βιομηχανία κατέχει τα σκήπτρα σε ευρωπαϊκό επίπεδο και όπου το επίπεδο των εμπορικών ανταλλαγών είναι ιδιαίτερα σημαντικό. Με τη χορήγηση αυτών των ενισχύσεων ενδέχεται να πληγεί ο τομέας της υποδηματοποιΐας στα άλλα κράτη μέλη.

3. Στο πλαίσιο της παρέμβασής της μέσω των διαρθρωτικών ταμείων, η Επιτροπή μεριμνά επίσης για την τήρηση των επιτρεπομένων ανωτάτων ορίων έντασης ενισχύσεων.
ΓΡΑΠΤΗ ΕΡΩΤΗΣΗ E-1647/96 υποβολή: Hiltrud Breyer (V) προς την Επιτροπή (24 Iουνίου 1996)

Θέμα: Μη εφαρμογή της οδηγίας για προστασία των πτηνών στο κράτος του Βρανδεμβούργου

1. Γνωρίζει η Επιτροπή ότι στο κράτος του Βρανδεμβούργου δεν υπάρχει ούτε μία περιοχή προστασίας πτηνών;

2. Βλέπει η Επιτροπή κάποια παραβίαση της oδηγίας προστασίας των πτηνών (79/409/ΕΟΚ) ((ΕΕ L 103 της 25.4.1979, σελ. 1. ));

3. Πρόκειται να κινήσει η Επιτροπή διαδικασία επί παραβάσει;

Απάντηση της κας Bjerregaard εξ ονόματος της Επιτροπής (31 Ioυλίου 1996)

1. Η Επιτροπή έλαβε ήδη από το 1991 από τη γερμανική κυβέρνηση έναν μη δεσμευτικό κατάλογο με τις πιθανές ειδικές ζώνες προστασίας στα νέα γερμανικά ομόσπονδα κράτη συμπεριλαμβανομένου και του Βραδεμβούργου. Αυτές οι ζώνες επικυρώθηκαν το 1992, πλην του Βραδεμβούργου, για το οποίο δόθηκε υπόσχεση επικύρωσης για το 1993. Εντούτοις αυτό δεν έγινε ακόμη. Η Επιτροπή απηύθυνε υπόμνηση προς τη γερμανική κυβέρνηση σχετικά με το Βραδεμβούργο τον Φεβρουάριο του 1996.

2. Η Γερμανία όρισε περί τις 500 ειδικές ζώνες προστασίας βάσει της οδηγίας 79/409/ΕΟΚ. Εντούτοις η Επιτροπή πληροφορήθηκε ότι η οδηγία δεν εφαρμόζεται ακόμη επαρκώς σε έναν ορισμένο αριθμό ομόσπονδων κρατών όσον αφορά τα ανωτέρω. Είναι επίσης αληθές ότι ειδικές ζώνες προστασίας δεν έχουν ακόμη επικυρωθεί για το Βραδεμβούργο.

3. Η Επιτροπή, προκειμένου να κινήσει τη διαδικασία παράβασης όπως προβλέπεται από το άρθρο 169 της συνθήκης ΕΚ, έδωσε στη Γερμανία την ευκαιρία να διατυπώσει τις παρατηρήσεις της. Η Επιτροπή εκπονεί επί του παρόντος αιτιολογημένη γνώμη.
ΓΡΑΠΤΗ ΕΡΩΤΗΣΗ E-1648/96 υποβολή: Hiltrud Breyer (V) προς την Επιτροπή (24 Iουνίου 1996)

Θέμα: Mετατροπή της οδηγίας προστασίας των πτηνών στην Ομοσπονδιακή Δημοκρατία της Γερμανίας

1. Μπορεί η Επιτροπή να δώσει κατάσταση με τις περιοχές προστασίας των πτηνών κατά κρατίδιο. Εάν ναι, θα μπορούσε να κοινοποιηθεί η κατάσταση και στην ερωτώσα βουλευτή;

2. Θεωρεί η Επιτροπή ικανοποιητική την μετατροπή της oδηγίας προστασίας των πτηνών (79/409/ΕΟΚ) ((ΕΕ L 103 της 25.4.1979, σελ. 1. ));

3. Εάν όχι, ποια σημεία θεωρεί η Επιτροπή ως ερείσματα για ανεπαρκείς μετατροπές;

Απάντηση της κας Bjerregaard εξ ονόματος της Επιτροπής (30 Ιουλίου 1996)

1. Η Επιτροπή συντάσσει, σε τακτική βάση, έκθεση με όλες τις περιοχές ειδικής προστασίας (ΠΕΠ) που χαρακτηρίζονται ως τέτοιες από τα κράτη μέλη και κοινοποιούνται επισήμως από αυτά δυνάμει του άρθρου 4 της περί πτηνών οδηγίας (79/409/ΕΟΚ). Τελεί υπό σύνταξη νέος κατάλογος για το 1996, ο οποίος θα ολοκληρωθεί στα τέλη του φθινοπώρου του 1996. Ο κατάλογος του 1994, συμπεριλαμβανομένων, για τη Γερμανία, όλων των ΠΕΠ ανά Lδnder, διαβιβάζεται απευθείας στο Αξιότιμο Μέλος του Κοινοβουλίου καθώς και στη Γραμματεία του Κοινοβουλίου.

2. και 3. Η Επιτροπή παρακολουθεί συνεχώς την πρόοδο που επιτελούν τα κράτη μέλη προς την κατεύθυνση της δημιουργίας ενός συνεκτικού δικτύου ΠΕΠ για τα είδη του παραρτήματος Ι και για τα είδη αποδημητικών πτηνών (βλέπε ειδησεογραφικό δελτίο Natura 2000 του Μαΐου 1996 για το Βαρόμετρο Natura 2000, με την ανασκόπηση της κατάστασης).

Η Επιτροπή εκτιμά ότι, με την εξαίρεση του Βελγίου και της Δανίας, τα οποία έχουν σε μεγάλο βαθμό προβεί στον χαρακτηρισμό των «καταλληλότερων εδαφών» τους, όλα τα κράτη μέλη οφείλουν να προβούν στον χαρακτηρισμό περαιτέρω ΠΕΠ, προκειμένου να εκπληρώσουν τις υποχρεώσεις που υπέχουν βάσει του άρθρου 4 της οδηγίας 79/409/ΕΟΚ. Η Επιτροπή χρησιμοποιεί, ως αναφορά, επιστημονικές απογραφές σημαντικών βιοτόπων πτηνών.
ΓΡΑΠΤΗ ΕΡΩΤΗΣΗ E-1857/96 υποβολή: Josι Barros Moura (PSE) προς την Επιτροπή (5 Iουλίου 1996)

Θέμα: Ευρωπαϊκές συλλογικές συμβάσεις

Χωρίς να θέλω να θίξω τον Επίτροπο Flynn, με την απάντησή του της 10ης.06.96 στην ερώτησή μου αριθ. 1087/96 ((ΕΕ C 280, 25.9.1996, σελ. 115. )) δεν εξαντλείται το θέμα.

Πούορίζεται ότι ο όρος «απόφαση» δεν χρησιμοποιείται από το άρθρο 4, παρ. 2 της Συμφωνίας για την κοινωνική πολιτική υπό την επακριβή τεχνική σημασία του άρθρου 189 της Συνθήκης ΕΚ; Πού στηρίζει η Επιτροπή τη βεβαιότητα αυτή;

Στην περίπτωση αυτή, ποια είναι η εννοιολογική και πρακτική αυτονομία του δεύτερου μέρους της παραγράφου 2 του άρθρου 4 της Συνθήκης σε σχέση με το πρώτο μέρος της ίδιας παραγράφου;

Γιατί να μη θεωρηθεί - όπως υποστηρίζω - ότι σκοπός της «απόφασης» που προβλέπεται στην παράγραφο 2 του άρθρου 4 της Συμφωνίας είναι, ακριβώς, να δοθεί αποτελεσματικότητα erga omnes στις ευρωπαϊκές συλλογικές συμβάσεις - γεγονός που ενέχει το πλεονέκτημα της επισημοποίησης μιας παραδοσιακής λύσης που θεμελιώνεται σε μεγάλο βαθμό στο δίκαιο των συλλογικών σχέσεων εργασίας σε διεθνές επίπεδο, στο πλαίσιο, πάντα, του σεβασμού της τεχνικής έννοιας του όρου «απόφαση» ως κοινοτικής πράξης;

Το θέμα παρουσιάζει όχι μόνο θεωρητικό, αλλά, κυρίως, πρακτικό ενδιαφέρον, δεδομένου ότι η λύση που πρότεινε η Επιτροπή και την οποία υιοθέτησε το Συμβούλιο (οδηγία) ενδέχεται να μειώσει τη δυνάμει αποτελεσματικότητα των συμφωνιών.

Απάντηση του κ. Flynn εξ ονόματος της Επιτροπής (9 Σεπτεμβρίου 1996)

Όπως έχει εξηγήσει, η Επιτροπή, στην παρουσίαση των λόγων της πρότασής της για οδηγία επί της συμφωνίας-πλαίσιο σχετικά με την γονική άδεια ((έγγρ. COM(96) 26.)), η Επιτροπή (καθώς και το Συμβούλιο) θεωρεί ότι ο όρος «απόφαση» σύμφωνα με την έννοια του άρθρου 4 παράγραφος 2 της συμφωνίας σχετικά με την κοινωνική πολιτική αναφέρεται σε μια από τις υποχρεωτικές νομοθετικές πραξεις του άρθρου 189 της συνθήκης ΕΚ. Υπενθυμίζεται, στηρίζοντας αυτή τη θέση ότι ο όρος αυτός εκφράζεται, στα γερμανικά, με την λέξη «Beschluss» ενώ θα έπρεπε να επιλεγεί η λέξη «Entscheidung» εάν ο στόχος ήταν να αναφέρεται στην απόφαση με αυστηρό πνεύμα.

Εξάλλου, ο στόχος της κοινοτικής πράξης είναι η εφαρμογή της συμφωνίας από τους κοινωνικούς εταίρους και η οδηγία πράγματι προσπαθεί επίσης αυτή την εφαρμογή, χωρίς ωστόσο να θίγει την αυτονομία των κοινωνικών εταίρων, η οποία τηρείται άριστα στα δύο εξής σημεία:

- τα υπογράφοντα μέρη είναι αυτά τα οποία αποφασίζουν, ή όχι, να ζητήσουν από κοινού στην Επιτροπή, να εφαρμοστεί αυτή η διαδικασία 7

- το κείμενο της συμφωνίας δεν τροποποιείται από την κοινοτική πράξη, η οποία περιορίζεται να ενεργοποιήσει το κείμενο και να το ενσωματώσει στο σύστημα του κοινοτικού δικαίου.
ΓΡΑΠΤΗ ΕΡΩΤΗΣΗ E-1181/96 υποβολή: Robin Teverson (ELDR) προς την Επιτροπή (15 Μαΐου 1996)

Θέμα: Σπογγώδης εγκεφαλοπάθεια των βοοειδών

Περιστατικά BSE εντοπίσθηκαν και σε άλλα κράτη μέλη εκτός του Ηνωμένου Βασιλείου. Γιατί λοιπόν η Επιτροπή δεν ζητεί και από τα άλλα κράτη μέλη της ΕΕ να εφαρμόσουν τα ίδια μέτρα για την αντιμετώπιση της BSE που εφαρμόζει με υπευθυνότητα το ΗΒ; Εάν το ΗΒ καλείται να το πράξει στο όνομα της εμπιστοσύνης και της προστασίας του καταναλωτή, τότε δεν θα πρέπει να κάνουν το ίδιο και όλα τα άλλα κράτη μέλη;

Απάντηση του κ. Fischler εξ ονόματος της Επιτροπής (24 Ιουνίου 1996)

Η Επιτροπή έχει ξεκινήσει επιστημονική εκτίμηση της κατάστασης όσον αφορά τη μετάδοση της σπογγώδους εγκεφαλοπάθειας των βοοειδών σε όλα τα κράτη μέλη. Κατόπιν, θα γίνει αξιολόγηση κινδύνου, που θα βασίζεται στην εν λόγω εκτίμηση από επιστημονική κτηνιατρική επιτροπή και η Μόνιμη Κτηνιατρική Επιτροπή θα λάβει τα απαραίτητα μέτρα για την προστασία όλων των Ευρωπαίων καταναλωτών.
ΓΡΑΠΤΗ ΕΡΩΤΗΣΗ E-0847/96 υποβολή: Iρigo Mιndez de Vigo (PPE) προς την Επιτροπή (12 Απριλίου 1996)

Θέμα: Χρηματοδότηση του Ταμείου Συνοχής

Στη διάρκεια του τρέχοντος έτους η Επιτροπή θα εξετάσει τις οριστικές εκθέσεις, σχετικά με τον προϋπολογισμό του 1995, των κρατών μελών που δέχονται ενισχύσεις από το Ταμείο Συνοχής, για να διαπιστώσει εάν τα κράτη μέλη αυτά πέτυχαν τους στόχους, σχετικά με τον έλεγχο του δημόσιου ελλείμματος, τους οποίους είχε ορίσει το Συμβούλιο για το 1995. Εάν κάποιο κράτος μέλος δεν πέτυχε τον στόχο που το Συμβούλιο είχε ορίσει για το 1995, η Επιτροπή θα διακόψει τη χρηματοδότηση που βαρύνει το Ταμείο Συνοχής, για τα νέα έργα ή τις φάσεις των έργων που βρίσκονται σε εξέλιξη. Η εξέταση αυτή, θα πραγματοποιηθεί με βάση τους οικονομικούς δείκτες, ή θα ληφθεί υπόψη το κατά πόσον η εξέλιξη στα κράτη αυτά ήταν θετική, παρότι δεν πέτυχαν απολύτως τους προκαθορισμένους στόχους;

Απάντηση της κ. Wulf-Mathies εξ ονόματος της Επιτροπής (25 Iουνίου 1996)

Το Σεπτέμβριο του 1994 το Συμβούλιο απεφάσισε, σύμφωνα με το άρθρο 104C παράγραφος 6 της συνθήκης ΕΚ, ότι από τα τέσσερα κράτη μέλη που ενισχύονται από το Ταμείο Συνοχής, η Ελλάδα, η Πορτογαλία και η Ισπανία είχαν υπερβολικά δημόσια ελλείμματα. Το Συμβούλιο καθόρισε τον ετήσιο στόχο για το 1995 σχετικά με το ποσοστό του ελλείμματος στο ακαθάριστο εγχώριο προϊόν (ΑΕΠ), για κάθε κράτος μέλος, ως ακολούθως:

>TABLE>

Η Επιτροπή εξέτασε τις δημοσιονομικές επιδόσεις των εν λόγω κρατών μελών για το 1995. λαμβάνοντας υπόψη τα στοιχεία που διαβίβασαν τα κράτη μέλη το Μάρτιο του 1996 και κατέληξε στα ακόλουθα συμπεράσματα. Ελλάδα

Στις 14 Μαΐου 1996, στο πλαίσιο των εαρινών οικονομικών προβλέψεών της, η Επιτροπή ανακοίνωσε ότι η Ελλάδα είχε κατά το 1995 δημόσιο έλλειμμα 9,2% του ΑΕΠ. Κατά συνέπεια, για το 1995 δύναται να εξαχθεί το συμπέρασμα ότι το δημόσιο έλλειμμα της Ελλάδας δεν υπερέβη το στόχο που συνιστούσε το Συμβούλιο για το εν λόγω έτος. Πορτογαλία

Στις 14 Μαΐου 1996, στο πλαίσιο των εαρινών οικονομικών προβλέψεών της, η Επιτροπή ανακοίνωσε ότι η Πορτογαλία είχε κατά το 1995 δημόσιο έλλειμμα 5,4% του ΑΕΠ. Κατά συνέπεια, για το 1995 δύναται να εξαχθεί το συμπέρασμα ότι το δημόσιο έλλειμμα της Πορτογαλίας δεν υπερέβη το στόχο που συνιστούσε το Συμβούλιο για το εν λόγω έτος. Ισπανία

Στις 14 Μαΐου 1996, στο πλαίσιο των εαρινών οικονομικών προβλέψεών της, η Επιτροπή ανακοίνωσε ότι η Ισπανία είχε κατά το 1995 δημόσιο έλλειμμα 5,8% του ΑΕΠ. Κατά συνέπεια, για το 1995 δύναται να εξαχθεί το συμπέρασμα ότι το δημόσιο έλλειμμα της Ισπανίας δεν υπερέβη το στόχο που συνιστούσε το Συμβούλιο για το εν λόγω έτος.

Επομένως, η Επιτροπή θα εξακολουθήσει να εγκρίνει νέα προγράμματα, ή στην περίπτωση μεγάλων πολυσταδιακών προγραμμάτων, τις νέες φάσεις προγραμμάτων στην Ελλάδα, την Πορτογαλία και την Ισπανία, μέχρι να πραγματοποιηθεί η σχεδιαζόμενη για το φθινόπωρο του 1996 νέα εκτίμξηη του δημοσίου ελλείμματος των εν λόγω κρατών μελών.
ΓΡΑΠΤΗ ΕΡΩΤΗΣΗ E-1210/96 υποβολή: Μιχαήλ Παπαγιαννάκης (GUE/NGL) προς την Επιτροπή (15 Μαΐου 1996)

Θέμα: Δάσωση γεωργικών εκτάσεων και ανανεώσιμες πηγές ενέργειας

Με τον κανονισμό 2080/92 ((ΕΕ L 215 της 30.7.1992, σ. 96 )) η ΕΕ εθέσπισε κίνητρα για τη δάσωση γεωργικών εκτάσεων που αποσύρονται από την γεωργική παταγωγή με δένδρα κωνοφόρα, ευκαλύπτων και πλατύφυλλων. Δεδομένου ότι στον Κανονισμό δεν αναφέρονται φυτά βιομάζας, παρά την εκφρασμένη βούληση της Ευρωπαϊκής Ένωσης για την ανάπτυξη των ανανεώσιμων πηγών ενέργειας, σκέπτεται η Επιτροπή:

1. να πλουτίσει τον κατάλογο ενισχυομένων καλλιεργειών για τη νότια Ευρώπη με φυτά:

α) καλάμι (Arundo donax),

β) αγριοαγκινάρα (cynara cardunculus) και

γ) μίσχανθος (Miscanthus gigandeus)

που αποτελούν πρώτη ύλη για την παραγωγή βιομάζας;

2. να βελτιώσει τις ενισχύσεις που παρέχει για την προώθηση των φυτών που η πρώτη ύλη τους χρησιμοποιείται στην παραγωγή βιομάζας προκειμένου να αποτελέσει κίνητρο εγκατάλειψης καλλιεργήσιμων εκτάσεων;

Απάντηση του κ. Fischler εξ ονόματος της Επιτροπής (2 Ιουλίου 1996)

Με τον κανονισμό (ΕΟΚ) αριθ. 2080/92 του Συμβουλίου θεσπίστηκε κοινοτικό καθεστώς για τη δάσωση, ως συνοδευτικό μέτρο των αλλαγών που εισήχθησαν στους κανόνες για την οργάνωση των αγορών (αναμόρφωση της κοινής γεωργικής πολιτικής), το οποίο επιδιώκει τη βελτίωση των δασικών πόρων και τη διαχείριση της υπαίθρου με τρόπο περισσότερο συμβατό προς τις ορθές περιβαλλοντικές μεθόδους. Ταυτόχρονα, το καθεστώς αποσκοπεί στην καταπολέμηση του φαινομένου του θερμοκηπίου και των αρνητικών επιπτώσεων της διάβρωσης στην αγροτική γη.

Αν και η βελτίωση των δασικών πόρων θα μπορούσε να συμβάλει στην ανάπτυξη ανανεώσιμων πηγών ενέργειας (ξύλου), το καθεστώς για τη δάσωση δεν έχει θεσπιστεί ειδικά για την προώθηση των φυτών βιομάζας. Ο κανονισμός (ΕΟΚ) αριθ. 2080/92 περιορίζεται επομένως στη δάσωση και δεν θα επεκταθεί, ώστε να καλύπτει τα φυτά βιομάζας, όπως το καλάμι, την αγριοαγκινάρα και τον μίσχανθο.

Για την καλλιέργεια μη εδώδιμων φυτών σε γη υπό καθεστώς παύσης καλλιέργειας έχει θεσπιστεί, με τον κανονισμό (ΕΟΚ) αριθ. 334/93 ((ΕΕ αριθ. L 38 της 16.2.1993 )), το αντίστοιχο καθεστώς, το οποίο δίνει τη δυνατότητα στους γεωργούς να χρησιμοποιούν τη γη τους που βρίσκεται υπό καθεστώς παύσης καλλιέργειας για την παραγωγή μη εδώδιμων πρώτων υλών. Το εν λόγω καθεστώς περιλαμβάνει ευρύ φάσμα φυτών βιομάζας. Το καλάμι, η αγριοαγκινάρα και ο μίσχανθος είναι επιλέξιμα βάσει του καθεστώτος αυτού και έχουν παραχθεί στο πλαίσιο του εν λόγω καθεστώτος σε διάφορα κράτη μέλη.

Για τη γη υπό καθεστώς παύσης καλλιέργειας, η οποία χρησιμοποιείται για μη εδώδιμη παραγωγή δυνάμει του κανονισμού (ΕΟΚ) αριθ. 334/93, χορηγείται το ίδιο ποσό ενίσχυσης βάσει της έκτασης με τη γη που τελεί υπό το σύνηθες καθεστώς παύσης καλλιέργειας. Ωστόσο, τα κράτη μέλη επιτρέπεται να χορηγούν εθνική ενίσχυση στους παραγωγούς, για να τους βοηθήσουν να καλύψουν το κόστος της φύτευσης πολυετών φυτών για παραγωγή βιομάζας. Η ενίσχυση δεν μπορεί να υπερβαίνει το ισοδύναμο του επιτοκίου επί των πριμοδοτήσεων για την πενταετή παύση καλλιέργειας.